b'\n_START_ARTICLE_\nMiguel Obando Bravo\n_START_SECTION_\n\xc5\xbdivotopis\n_START_PARAGRAPH_\nObando je ro\xc4\x91en u La Libertadu, 2. velja\xc4\x8de 1926. Za sve\xc4\x87enika je zare\xc4\x91en 10. kolovoza 1958. Za svoje geslo uzeo je citat iz Prve poslanice Korin\xc4\x87anima - Svima bijah sve (lat. Omnibus omnia factus). Naslovnim biskupom Puzia di Bizacena i pomo\xc4\x87nim biskupom Matagalpe je imenovan 18. sije\xc4\x8dnja 1968. Na ta mjesta je posve\xc4\x87en 31. o\xc5\xbeujka 1968. godine. Za predsjednika Biskupske konferencije Nikaragve izabran je dva puta (1971.-1974.) i (1979.-1983.). _NEWLINE_25. svibnja 1985. postao je kardinal-sve\xc4\x87enik bazilike S. Giovanni Evangelista Spinaceto. Sudjelovao je na konklavi 2005. na kojoj je za papu izabran Joseph Ratzinger. Godine 2006. izgubio je pravo na sudjelovanje u konklavama zbog navr\xc5\xa1enih 80 godina starosti._NEWLINE_Bavio se aktivnostima vezanih oko ljudskih prava tijekom diktature obitelji Somoza i kasnijeg sandinisti\xc4\x8dkog re\xc5\xbeima. Zbog svoga djelovanja dobio je brojne nagrade i odlikovanja._NEWLINE_Umro je u Managui, 3. lipnja 2018.'